Document ID: 31988R0874

KOMISSION ASETUS (ETY) N:o 874/88 annettu 30 päivänä maaliskuuta 1988,
appelsiinimehun tiettyjen tuontitodistusten vakuuksien vapauttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 3909/87(2), ja erityisesti sen 18 artiklan 2 kohdan,
sekä katsoo, että
komission asetuksessa (ETY) N:o 3518/86(3), sellaisena kuin se on muutettuna asetuksella (ETY) N:o 210/88(4), erityisten valvontatoimenpiteiden mukaisesti tietyn appelsiinimehun tuonnilta edellytetään tuontitodistuksen esittämistä, ja
asetuksella (ETY) N:o 210/88 tuonnin valvontatoimenpiteet on rajoitettu tiettyihin tuotteisiin ja tiettyihin tarjontamuotoihin, ja todistuksiin liittyvän vakuuden määrää on alennettu; tämän vuoksi olisi säädettävä niiden tuotteiden ja tarjontamuotojen osalta, joiden tuonti ei ole 11 päivästä helmikuuta 1988 alkaen valvontatoimenpiteiden alaista, todistuksiin liittyvän vakuuden vapauttamisesta silloin kun toimijat palauttavat todistukset toimivaltaisille viranomaisille; olisi säädettävä mahdollisuudesta toimijoiden hakemuksesta vaihtaa niihin tuotteisiin ja tarjontamuotoihin, joiden tuonti on valvontatoimenpiteiden alaista, liittyvät todistukset,
ON ANTANUT TÄMÄN ASETUKSEN:
1 artikla
1. CN-koodeihin 2009 11 91, 2009 11 99, 2009 19 91 ja 2009 19 99 kuuluville tuotteille ja tarjontamuodoille annettuihin 10 päivän helmikuuta 1988 jälkeen voimassa oleviin appelsiinimehun tuontitodistuksiin liittyvät vakuudet vapautetaan heti, kun kyseiset toimijat esittävät todistukset kansallisille toimivaltaisille viranomaisille.
2. Toimijoiden hakemuksesta ja esittämällä aikaisemmin annetut todistukset, uudet tuontitodistukset annetaan asetuksessa (ETY) N:o 3518/86 säädetyillä edellytyksillä CN-koodeihin 2009 11 11, 2009 11 19, 2009 19 11 ja 2009 19 19 kuuluville tuotteille.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1988.

Labels: 3
17